พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยขอนแก่นพ.ศ. ๒๕๒๔ ภูมิพลอดุลยเดช ป.ร.ให้ไว้ ณ วันที่ ๗สิงหาคม พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยการกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยขอนแก่นอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย กับมาตรา ๔๑ และมาตรา ๔๕แห่งพระราชบัญญัติมหาวิทยาลัยขอนแก่น พ.ศ. ๒๕๒๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยขอนแก่น พ.ศ.๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยขอนแก่น ดังนี้(๑) สาขาวิชาเกษตรศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๒) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๓) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๔) สาขาวิชาพยาบาลศาสตร์ มีสองประเภท คือ๑. วิทยาศาสตร์ทางพยาบาล มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.๒. ศิลปศาสตร์ทางพยาบาล มีปริญญาสามชั้นคือ(ก) เอก เรียกว่า ศิลปศาสตรดุษฎีบัณฑิตใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิตใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิตใช้อักษรย่อ ศศ.บ.(๕) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๖) สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๗) สาขาวิชามนุษยศาสตร์และสังคมศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๘) สาขาวิชาเทคนิคการแพทย์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๙) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐) สาขาวิชาทันตแพทยศาสตร์ มีสองประเภท คือ๑. สาขาวิชาทันตแพทยศาสตร์ มีปริญญาสองชั้น คือ(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.๒. สาขาวิชาวิทยาศาสตร์การแพทย์ทันตกรรม มีปริญญาสามชั้นคือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๑) สาขาวิชาเภสัชศาสตร์ มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.ทั้งนี้ ให้ระบุชื่อสาขาไว้ในวงเล็บต่อท้ายอักษรย่อปริญญาด้วยถ้ามีมาตรา ๔ครุยวิทยฐานะของมหาวิทยาลัยขอนแก่นมีสามชั้น คือ(๑) ครุยดุษฎีบัณฑิต ทำด้วยผ้าโปร่งสีขาวมีสำริดรอบขอบและที่ต้นแขนกับปลายแขน พื้นสำริดทำด้วยสักหลาดสีขาวขนาดกว้าง ๑๐เซนติเมตร มีแถบทองขนาด ๑ เซนติเมตร ทับบนริมทั้งสองข้าง เว้นระยะ ๕ มิลลิเมตรมีแถบสักหลาดสีตามสีประจำมหาวิทยาลัย ขนาด ๕ มิลลิเมตร ทั้งสองข้างเว้นระยะอีก ๕มิลลิเมตร มีแถบทองขนาด ๑ เซนติเมตรทั้งสองข้าง ตอนกลางมีแถบสักหลาดสีแดงชาดติดทับด้วยด้านสักหลาดสีตามสีประจำสาขาวิชาขนาด๑ เซนติเมตร และมีตรามหาวิทยาลัยทำด้วยโลหะสีเงินขนาดสูง ๔ เซนติเมตร ติดตามทางดิ่งกลางสำริดบนสักหลาดตอนหน้าอกทั้งสองข้าง(๒) ครุยมหาบัณฑิต เช่นเดียวกับครุยดุษฎีบัณฑิตแต่พื้นสำริดตอนกลางทำด้วยแถบสักหลาดสีดำ(๓) ครุยบัณฑิต เช่นเดียวกับครุยมหาบัณฑิตแต่พื้นสำริดตอนกลางทำด้วยแถบสักหลาดสีตามสีประจำสาขาวิชาขนาด ๓ มิลลิเมตรแทนมาตรา ๕ สีประจำมหาวิทยาลัยขอนแก่นและสีประจำสาขาวิชามีดังนี้(๑) มหาวิทยาลัย สีดินแดง(๒) สาขาวิชาเกษตรศาสตร์ สีเขียวใบไม้(๓) สาขาวิชาวิศวกรรมศาสตร์ สีแดงเข้ม(๔) สาขาวิชาศึกษาศาสตร์ สีแสด(๕) สาขาวิชาพยาบาลศาสตร์ สีฟ้า(๖) สาขาวิชาวิทยาศาสตร์ สีเหลืองจำปา(๗) สาขาวิชาแพทยศาสตร์ สีเขียวแก่(๘) สาขาวิชามนุษยศาสตร์และสังคมศาสตร์ สีขาว(๙) สาขาวิชาเทคนิคการแพทย์ สีน้ำเงิน(๑๐) สาขาวิชาสาธารณสุขศาสตร์ สีชมพู(๑๑) สาขาวิชาทันตแพทยศาสตร์ สีม่วงแก่(๑๒) สาขาวิชาวิทยาศาสตร์การแพทย์ทันตกรรม สีม่วงอ่อน(๑๓) สาขาวิชาเภสัชศาสตร์ สีเขียวมะกอกมาตรา ๖เข็มวิทยฐานะของมหาวิทยาลัยขอนแก่น มีลักษณะเป็นรูปตราของมหาวิทยาลัยดุนนูนตั้งอยู่บนแถบชื่อสาขาวิชาขนาดสูง ๔.๕ เซนติเมตร ทำด้วยโลหะสีเงิน ด้านหลังจารึกรุ่นเลขทะเบียน ชื่อนามสกุล อักษรย่อปริญญา และปีการศึกษาที่ได้รับปริญญามาตรา ๗ให้มหาวิทยาลัยขอนแก่นจัดทำครุยวิทยฐานะและเข็มวิทยฐานะ ตามพระราชกฤษฎีกานี้ไว้เป็นตัวอย่างมาตรา ๘สำหรับนักศึกษาสาขาวิชาอักษรศาสตร์ซึ่งเข้าศึกษาตั้งแต่ปีการศึกษา ๒๕๑๘ถึงปีการศึกษา ๒๕๒๑ ให้กำหนดปริญญาตรีในสาขาวิชาอักษรศาตร์ เรียกว่า อักษรศาสตรบัณฑิตใช้อักษรย่อ อ.บ. และสีประจำสาขาวิชาอักษรศาสตร์ คือ สีเทามาตรา ๙สำหรับนักศึกษาสาขาวิทยาศาสตร์การแพทย์ซึ่งเข้าศึกษาจนถึงปีการศึกษา ๒๕๒๐ให้กำหนดปริญญาตรีในสาขาวิชาวิทยาศาสตร์การแพทย์ เรียกว่า วิทยาศาสตรบัณฑิตใช้อักษรย่อ วท.บ. (วิทยาศาสตร์การแพทย์) และสีประจำสาขาวิชาวิทยาศาสตร์การแพทย์คือ สีเหลืองอ่อนมาตรา ๑๐ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยขอนแก่นได้ขยายขอบเขตทางวิชาการสาขาต่าง ๆเพิ่มขึ้นจากเดิมอีกเป็นอันมาก สมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยขอนแก่นเสียใหม่ ให้เหมาะสมกับสภาพการณ์ในปัจจุบัน เว้นแต่ปริญญาในสาขาวิชาอักษรศาสตร์และสาขาวิชาวิทยาศาสตร์การแพทย์ซึ่งถูกยกเลิกไปก็ให้คงมีบทเฉพาะกาลสำหรับปริญญาในสาขาวิชาดังกล่าวตามพระราชกฤษฎีกาเดิมไว้ ประกอบกับมาตรา ๔๑และมาตรา ๔๕ แห่งพระราชบัญญัติมหาวิทยาลัยขอนแก่น พ.ศ. ๒๕๒๑บัญญัติว่าการกำหนดปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้วิชชุตา/ผู้จัดทำ๒๙ เมษายน ๒๕๕๔นฤตยา/ผู้ตรวจ๒๖ พฤษภาคม ๒๕๕๔[๑] ราชกิจจานุเบกษาเล่ม ๙๘/ตอนที่ ๑๓๑/ฉบับพิเศษ หน้า ๔๑/๑๓ สิงหาคม ๒๕๒๔